
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 38
                                                            din 28 februarie 2018
                           privind aprobarea închirierii directe a unor terenuri aferente construcției – locuințe

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.640/08.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 15.248/08.06.2017, formulată de domnul Coldea Gheorghe - Cristian, cu referire, în esenţă, la închirierea directă a terenului, în suprafață de 72 mp., cu categoria de folosință curți – construcții, înscris în C.F. nr. 57232 Sighișoara, sub nr. cadastral 57232, aferent construcției – casă de locuit, proprietatea acestuia și a soției, doamna Coldea Raluca - Maria, situat în Municipiul Sighişoara, str. Barbu Ștefănescu Delavrancea, nr. 2;

Având în vedere cererea înregistrată la Municipiul Sighişoara sub nr. 1.556/18.01.2018, formulată de doamna Neferu Vasilica, în calitate de mandatară a domnului Medrea Vasile - Alexandru, conform procurii autentificată la B.N.P. Fărcaș Delia Mariana, prin încheierea de autentificare nr. 128/08.03.2017, cu referire, în esenţă, la închirierea directă a terenului, în suprafață de 666 mp., înscris în C.F. nr. 57740 (nr. C.F. vechi 919), sub nr. top 488 (270 mp. cu categoria curți – construcții) și nr. top. 490 (396 mp. cu categoria curți – construcții), aferent construcției – casă de locuit, proprietatea acestuia, situată în Municipiul Sighişoara, str. Tache Ionescu, nr. 11;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

            Având în vedere că, în urma închirierii acestor terenuri se aduc venituri suplimentare la bugetul local;

            Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 3.638/08.02.2018, prin care se propune aprobarea închirierii directe a unor terenuri aferente construcției – locuințe amintite mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul  art. 36 (2) lit. “c”, (5) lit. “a” şi  “b”, (9), art. 45 (3), art. 115 (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                       H O T Ă R Ă Ş T E:
Art. 1. (1) Se aprobă închirierea directă a terenului, în suprafață de 72 mp., cu categoria de folosință curți – construcții, înscris în C.F. nr. 57232 Sighișoara, sub nr. cadastral 57232, către domnul Coldea Gheorghe - Cristian și soția acestuia, doamna Coldea Raluca - Maria, teren aferent casei de locuit, proprietatea acestora, situat în Municipiul Sighişoara, str. Barbu Ștefănescu Delavrancea, nr. 2.
(2) Chiria va fi de 36 lei/an, stabilită conform art. 5 alin. (2) din anexa nr. 8 la Hotărârea Consiliului Local Sighişoara nr. 201/28.12.2017 şi va fi indexată anual cu indicele de inflaţie.

  
(3) Durata închirierii va fi de 5 (cinci) ani, începând cu data de 01.03.2018.

Art. 2.  (1) Se aprobă închirierea terenului, în suprafață de 666 mp., cu categoria de folosință curți – construcții, înscris în C.F. 57740 Sighișoara (nr. C.F. vechi 919), sub nr. top. 488 (270 mp. cu categoria curți – construcții) și nr. top. 490 (396 mp. cu categoria curți – construcții), către domnul Medrea Vasile - Alexandru, teren aferent casei de locuit, proprietatea acestuia, situat în Municipiul Sighişoara, str. Tache Ionescu, nr.11.

(2) Chiria va fi de 333 lei/an, stabilită conform art. 5 alin (2) din anexa nr. 8 la Hotărârea Consiliului Local Sighişoara nr. 201/28.12.2017 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.03.2018.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar         
                                                                                          Contrasemnează/Avizat pentru legalitate

                                                                                                              SECRETAR,



                                                                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  3 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. domnul Coldea Gheorghe - Cristian și soția, doamna Coldea Raluca - Maria;

  1 ex. domnul Medrea Vasile - Alexandru.

14 ex. 

B.A.

